**Herredshuset** eller **Ullensaker Herredshus** er en staselig, rødmalt tømmerbygning som ligger ved Gotaasalléen på Jessheim i Ullensaker kommune. Bygningen ble opprinnelig reist i 1901 og ombygd fra 1923. Kommuneadministrasjonen holdt til i huset fram til 1967. I dag er Herredshuset selskapslokaler og historisk signalbygg for byen.

Historikk og bruk
-----------------

«Jesseim Festivitets og Komunelokale» på postkort fra 1922. Året etter ble det bestemt å lage nytt inngangsparti, utvide huset i sør og kle det med panel.  Foto: Carl Normann, Nasjonalbibliotekets bildesamling 
Herredshuset ligger i Gotaasalleen sentralt på Jessheim. Jessheim stasjon sees i bildekanten til venstre.  Foto: 2023 
Herredshuset ble reist på en tre mål stor tomt på vestsida av jernbanelinja som kjøpmann Ole Gotaas donerte til formålet i 1898. Bygningen ble tegnet av Kristiania-arkitekten Holger Sinding-Larsen i nasjonalromantisk dragestil. Den fikk tømmervegger, to etasjer, svalganger og et lite utbygg på toppen med tårnformet tak og spir. Huset ble innviet i 1901, med lokaler for Ullensaker Herred, med festsal og bank.

Høsten 1923 ble det bestemt at Herredshuset måtte utvides. Siden ble svalgangene på hovedfasaden bygd inn i et nytt inngangsparti, Ullensaker Sparebanks fløy i den søndre delen fikk et tilbygg, og hele kommunegården fikk veggpanel. I 1951 ble utedoene erstattet med vannklosetter i kjelleren.

Bygget fungerte som rådhus for kommunen fram til 1967 da administrasjonen flyttet inn i det nybygde Ullensaker rådhus. Det har også vært skole (Akershus Amtsskole og annet), bibliotek (folkeboksamling), bygdekino, sosialkontor og mer i bygget. Under andre verdenskrig overtok tyske okkupasjonsmyndigheter Ullensaker Herredshus.

Kommunegården var nedslitt da Herredshusets Venner på dugnad begynte restaureringen og åpnet huset i 2003. Foreningen har siden vedlikeholdt bygningen som «storstue» på Jessheim. Herredshuset er per 2023 i bruk som kurs-, konsert- og selskapslokale.

* Herredshuset på brevkort fra rundt 1907. Tømmerbygningen ble opprinnelig reist 1901.  Foto: Nasjonalbibliotekets bildesamlingHerredshuset på brevkort fra rundt 1907. Tømmerbygningen ble opprinnelig reist 1901.  Foto: Nasjonalbibliotekets bildesamling
* Herredshuset før utbygginga i 1920-åra.  Foto: Mittet, NasjonalbiblioteketHerredshuset før utbygginga i 1920-åra.  Foto: Mittet, Nasjonalbiblioteket
* Herredshuset omkring 1948. Få år seinere ble utedoene erstattet av toaletter innendørs.  Foto: Mittet, NasjonalbiblioteketHerredshuset omkring 1948. Få år seinere ble utedoene erstattet av toaletter innendørs.  Foto: Mittet, Nasjonalbiblioteket
* Herredshuset var lokaler for kommunen 1901–1967.  Foto: 2019Herredshuset var lokaler for kommunen 1901–1967.  Foto: 2019
* Ullensaker Herredshus i Gotaasalléen.  Foto: 2023Ullensaker Herredshus i Gotaasalléen.  Foto: 2023
* Det gamle Herredshuset blir i dag drevet som selskaps- og kurslokale.  Foto: 2023Det gamle Herredshuset blir i dag drevet som selskaps- og kurslokale.  Foto: 2023

Minnesmerker
------------

Minnesmerker ved Herredshuset over falne ullsokninger i 1814 og andre verdenskrig.  Foto: 2023 
På en brolagt plass ved parken rett utenfor Herredshuset står en rundt fem meter høy bautastein på dobbelt sokkel «til Minde om Soldatene fra Ullensaker i Krigen 1814 – Lier og Matran», det vil si falne i grensekampene mot svenskene ved Lier, Skotterud og Matrand. Minnestøtta ble reist på grunnlovsdagen 17. mai i jubileumsåret 1914.

På plassen er også en navneplate over «de fra Ullensaker som falt i kampen for Norges frihet» under andre verdenskrig 1940–1945. Oversikten inneholder ni navn.

* «Til Minde om Soldatene fra Ullensaker i Krigen 1814 – Lier og Matran» «Reist 17. mai 1914»«Til Minde om Soldatene fra Ullensaker i Krigen 1814 – Lier og Matran» «Reist 17. mai 1914»
* «Til minne om de fra Ullensaker som falt i kampen for Norges frihet 1940–1945»«Til minne om de fra Ullensaker som falt i kampen for Norges frihet 1940–1945»

Referanser
----------

1. 1 2 3 4  Ullensaker kommune om Herredshuset
2. 1 2 3 4  R.Høghjelm AS: *Herredshuset – Storstua på Jessheim*
3. 1 2  Historiske bilder fra Herredshusets Venner
4. ↑  Herredshusets venner om bygget
5. ↑  Foto fra innvielsen 1901
6. ↑  Lokalhistoriewiki.no om Jessheim herredshus
7. ↑  «Akershus Arbeiderblad 1923.10.11». Norge; Viken; Lillestrøm. 11. oktober 1923. s. 1.
8. ↑  «Eidsvold Blad 1923.11.12». Norge; Viken; Eidsvoll. 12. november 1923. s. 2.
9. ↑  Nordby, Guro (1995). *Ullensaker*. no: [Bygdebokkomiteen]. s. 169. ISBN 8299167450.
10. 1 2  Herredshusets venner
11. ↑  Nordby, Guro (1995). *Ullensaker*. no: [Bygdebokkomiteen]. s. 212. ISBN 8299167450.

Eksterne lenker
---------------

* (en) Herredshuset Jessheim – kategori av bilder, video eller lyd på Commons Rediger på Wikidata
* (no) Facebook-presentasjon av Selskapslokalet Herredshuset Jessheim


|  |  |
| --- | --- |
| Oppslagsverk/autoritetsdata | Lokalhistoriewiki
 |